Bratislava 28.07.2025

Oznámenie o voľnom funkčnom mieste experta odvetvia **mechanoskopie**, oddelenia mechanoskopie a trasológie, odboru kriminalistickej identifikácie Bratislava, Kriminalistického a expertízneho ústavu Policajného zboru podľa čl. 13 nariadenia Ministerstva vnútra Slovenskej republiky č. 176/2021 o zásadách kariérneho postupu v Policajnom zbore.

**Odvetvie mechanoskopia, oddelenie mechanoskopie a trasológie, odbor kriminalistickej identifikácie Bratislava, Kriminalistického a expertízneho ústavu Policajného zboru, Prezídia Policajného zboru.**

**Funkcia:** expert

**Platová trieda / funkčný plat:** 7 / 1 482,50 €

**Rizikový príplatok:** 33,50 €

**Osobný príplatok:** 260,00 €

(§ 91 ods. 2 z. č. 73/1998 Z. z. v z. n. p.)

**Príplatok za štátnu službu v sťaženom a zdraviu škodlivom prostredí:** 66,50 €

(§ 92 ods. 1 a 2 z. č. 73/1998 Z. z. v z. n. p.

a čl. 7 ods. 6 písm. b)  bod 1 N MV SR č. 17/2008)

**Príspevok na bývanie:** 361,00 €

(§ 141a ods. 1 z. č. 73/1998 Z. z. v z. n. p.

a čl. 18 ods. 6 psím. a) a ods. 9 N MV SR č. 17/2008 v z. n. p.)

**Základné kvalifikačné predpoklady:** VŠII./Š – vysokoškolské vzdelanie II. stupňa

 – špecializované policajné vzdelanie

**Počet obsadzovaných miest:** 1

**Plánovaná hodnosť:** major

 – možnosť kariérneho postupu

**Predpoklady na výkon funkcie:**

1. vysokoškolské vzdelanie II. stupňa technického smeru (napr. strojnícka fakulta, materiálovo-technologická fakulta),
2. stála štátna služba,
3. služobné hodnotenie so záverom spôsobilý vykonávať zastávanú funkciu,
4. výborné, veľmi dobré alebo dobré výsledky v hodnotiacom systéme policajtov tam, kde sa takéto hodnotenie vykonáva.

**Iné požiadavky:**

1. znalosť všeobecne záväzných právnych predpisov a interných predpisov v oblasti plnenia úloh Policajného zboru, všeobecný rozhľad,
2. **základné znalosti v oblasti kriminalistickej techniky – odvetvie mechanoskopie,**
3. pozorovacie, rozlišovacie a analytické schopnosti,
4. znalosť práce s PC (MS Windows, MS Office),
5. znalosť svetového jazyka (angličtina) výhodou,
6. vodičský preukaz skupiny „B“ („C“ výhodou),
7. spoľahlivosť, zodpovednosť a samostatnosť,
8. pragmatický postoj k úlohám, vyrovnaný postoj k pracovnému zaťaženiu,
9. dobré organizačné a komunikačné schopnosti,
10. kvalitný písomný prejav.

Predpoklady na funkciu budú overené osobným pohovorom.

**Zoznam požadovaných dokumentov:**

1. písomná žiadosť o zaradenie do výberu s uvedením služobného e-mailového kontaktu,
2. profesijný životopis,
3. motivačný list,
4. čestné vyhlásenie policajta, že spĺňa podmienky výberu a predpoklady na výkon obsadzovanej funkcie,
5. písomný súhlas so spracovaním osobných údajov za účelom realizácie výberu uchádzača.

**Pracovná náplň obsadzovanej funkcie:**

Skúmanie mechanoskopických stôp:

* vyhodnocovanie mechanoskopických stôp,
* zisťovanie akým spôsobom a predmetom boli vytvorené,
* vizuálno-optické porovnávanie v zbierkach,
* vizuálno-optické porovnávanie s porovnávacím materiálom.

Spracovávanie expertízných a znaleckých výstupov.

Práca v evidenčných systémoch.

Práca s mikroskopmi a s 3-D skenerom.

Účasť na obhliadke miesta činu a ostatných procesných úkonoch.

Účasť na súdnych pojednávaniach.

Poskytovanie vzdelávania a prednášková činnosť.

Konzultačná činnosť.

Aplikácia nových pracovných postupov a metód skúmania.

Spolupráca s vedecko-výskumnými a forenznými pracoviskami doma i v zahraničí.

Zvyšovanie odbornej kvalifikácie účasťou na odborných seminároch, konferenciách a školeniach, publikačná činnosť.

Písomnú žiadosť v elektronickej podobe spolu s požadovanými dokumentami je potrebné doručiť **do 30. septembra 2025** na e-mailovú adresu keupz@minv.sk. Po uvedenom termíne budú vybratí uchádzači pozvaní e-mailom na výberové konanie.

**Kontaktná osoba**: pplk. Ing. Ján Knažík, tel: 09610 57590